Un bărbat cu COVID-19 a fugit din spital și a mers să-și verse amarul într-un bar.
Un bărbat infectat cu coronavirus a fugit din spital și a mers să bea într-un bar. În local mai erau alte 4 persoane şi barmanul de serviciu. Poliția a întocmit în acest caz un dosar penal.
Poliţişti de la Poliţia Oraşului Oţelu Roşu au identificat sâmbătă, la o unitate de alimentaţie publică din oraş, un bărbat de 32 de ani, din comuna Marga, care figura confirmat pozitiv cu noul coronavirus, anunţă Poliţia Caraş Severin.Împreună cu acesta, în localul respectiv, au fost identificate alte 4 persoane şi barmanul de serviciu.Bărbatul în cauză părăsise unitatea medicală unde fusese internat, fără a avea acordul medicilor.El a fost preluat de către un echipaj al Serviciului de Ambulanţă şi transportat la unitatea medicală unde fusese internat.Poliţiştii au întocmit în acest caz dosar penal sub aspectul săvârşirii infracţiunii de zădărnicirea combaterii bolilor şi au informat Direcţia de Sănătate Publică Caraş- Severin, pentru dispunerea de măsuri conform competenţelor.